**Abia ce răsărise floarea de salcâm**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Abia ce răsărise floarea de salcâm

...

Am plecat cu tine pe același drum

Nu voi putea uita cum a-nceput,

Îmi amintesc că te strigam pierdut,

Abia ce răsărise floarea de salcâm

M-ai auzit și sunt cu tine-acum!

...

E-atât de-aproape altă primăvară,

Precum a fost și primăvara noastră

Când pentru amândoi, întâia oară

Ne-a zâmbit luna la fereastră

Și fiecare noapte a devenit albastră!

...

Te pierdusem pe-al vieții mele drum,

De tine și de mine m-am pierdut,

Rătăcitor prin soartă, am căzut

Și te-am strigat și sunt cu tine-acum

Abia ce răsărise floarea de salcâm!

...

Precum a fost și primăvara noastră,

O altă primăvară este deja pe drum,

Iar înflorește crinul din fereastră,

Și cu nerăbdare așteptăm acum,

Să răsară iarăși floarea de salcâm!

...

Din nou aștept iubita mea să-ți spun,

-Îți amintești? Era ca și acum,

Abia ce răsărise floarea de salcâm!